Zmluva
číslo: 181 /2015


o nájme nebytových priestorov uzavretá podľa zákona č. 116/1990 Zb.
o nájme nebytových priestorov


Čl. 1
Zmluvné strany


Prenajímateľ: Obec Nováčany
Nováčany č. 144
044 21 p. Šemša
okr. Košice-okolie
štatutárny zástupca: Ing. Ján Štrbík, starosta obce
IČO: 00324523
Bankové spojenie: Prima banka 0504329002/5600
Obec nie je platcom DPH


Nájomca: B Limited s.r.o.
konateľ: Ing. Peter Beňuška
Nováčany 927
IČO: 47 470 674
 


Čl. 2
Predmet zmluvy

Prenajímateľ je vlastníkom nebytového priestoru, ktorý sa nachádza v budove súp.číslo 85 na parc. č. 317/2, k.ú. Obce Nováčany, okres Košice-okolie, zapísaného na LV č. 269. Predmetom nájmu je južná časť budovy – priestory bývalého pohostinstva v celkovej výmere 79 m2.


Čl. 3
Účel užívania

Nájomca sa zaväzuje, že bude prenajímané priestory užívať ako priestory na prevádzkovanie a poskytovanie pohostinných služieb podľa Výpisu z Obchodného registra Okresného súdu Košice I. číslo: 33718/V zo dňa 10.10.2013.



Čl. 4
Doba platnosti a zánik

1. Nebytové priestory sa prenajímajú na dobu: od 1.4.2015 na dobu neurčitú

2. Nájomný vzťah tejto zmluvy zaniká:
a) dohodou zmluvných strán
b) výpoveďou z ktorejkoľvek strany

3. Výpovedná lehota pre obe zmluvné strany je 3 mesiace. Počíta sa od prvého dňa mesiaca
nasledujúceho po doručení výpovede. Zmluvné strany sú povinné zmluvu vypovedať písomne.

4. Nájomca je povinný ku dňu ukončenia nájomného pomeru priestory vypratať a v nepoškodenom
stave zápisnične odovzdať prenajímateľovi. V prípade omeškania nájomcu s dňom vypratania
bude prenajímateľ účtovať nájomcovi majetkovú sankciu vo výške 16,60 € za každý deň
omeškania, ako aj ďalšie škody, ktoré by takýmto konaním vznikli.


Čl. 5
Výška a splatnosť nájomného

Výška nájomného bola stanovená poslancami Obecného zastupiteľstva Nováčany dňa 19.3.2015 uznesením číslo 58/03/2015 na sumu 80,- € mesačne vr. DPH, t.j. ročné nájomné vo výške 960,- €, bez poplatkov za služby spojené s užívaním nebytového priestoru (elektrina, voda, komunálny odpad, tekutý odpad, kúrenie).
Ročné nájomné je splatné v mesačných splátkach vo výške 80,- € vždy do 5. dňa v mesiaci vopred.

Čl. 6
Ostatné zmluvné ustanovenia

1. Nájomca uhrádza sám náklady na vykurovanie. Odber elektrickej energie je dovolenývýlučne na základe vlastného elektromeru. Za vývoz komunálneho odpadu sa platí ročný poplatok podľa všeobecne záväzného nariadenia obce a príslušných zákonných noriem. Vývoz tekutého odpadu si zabezpečuje nájomca na vlastné náklady v súlade s pokynmi Regionálneho úradu verejného zdravotníctva.

2. Nájomca počas stavebných investícii, na ktoré dostal súhlas obecného zastupiteľstva, je povinný okamžite predkladať originály účtovných dokladov prenajímateľovi, ak žiada o odpočet z nájomného. Pre akékoľvek stavebné investície, modernizácie, rekonštrukcie, musí mať nájomca predchádzajúci písomný súhlas prenajímateľa, pričom je povinný predložiť rozpočet predpokladaných stavebných prác. V každom jednotlivom prípade prenajímateľ v písomnom súhlase uvedie, či sa náklady započítavajú, resp. nezapočítavajú do nájomného. Nájomca je povinný udržiavať prenajaté priestory v riadnom stave a vykonávať bežné opravy vyplývajúce z bežnej upotrebiteľnosti, zabezpečiť úkony spojené s obvyklým udržiavaním prenajatého pristoru, ako je upratovanie, maľovanie a pod. Nájomca má právo upraviť priestory uvedené v článku 2 tejto zmluvy podľa svojich potrieb, pokiaľ sa tým nezmení účel užívania a stavebné členenie objektu.

3. Nájomca je ďalej povinný:
- zabezpečiť označenie prevádzky v súlade so zákonom o vnútornom obchode,
- strpieť kontrolu zo strany prenajímateľa vo veciach zabezpečenia ochrany a udržiavania
nebytových priestorov a vnútorného zariadenia,
- dodržiavať predpisy, vzťahujúce sa na bezpečnosť a ochranu zdravia pri práci, vyhradené
technické zariadenia a hasiace prístroje,
- znášať náklady na zásahy hygieny, deratizácie, dezinsekcie, dezinfekcie,
- nájomca je povinnýž riadne udržiavať vonkajšie priestory (chodníky, vrátane zimnej údržby
v súlade s predpismi o bezpečnosti a ochrane zdravia).

Čl. 7
Záverečné ustanovenia

Prípadné zmeny a doplnky tejto zmluvy sa musia vykonať písomne a na základe obojstranného súhlasu zmluvných strán. Táto zmluva je vyhotovená v 2 rovnopisoch, z ktorých prenajímateľ aj nájomca obdržia po 1 exemplári. Neoddeliteľnou súčasťou tejto zmluvy je doklad potvrdzujúci oprávnenie vykonávať podnikateľskú činnosť (živnostenský list).
Zmluvné strany si túto zmluvu prečítali a s jej obsahom bez výhrad súhlasia, na znak čoho ju vlastnoručne podpísali.

Táto zmluva nadobúda účinnosť dňom jej podpísania oboma zmluvnými stranami.



V Nováčanoch, dňa 20.3.2015





Prenajímateľ: Nájomca:

